CELEX: C2007/315/64
Language: et
Date: 2007-12-22 00:00:00
Title: Kohtuasi T-374/04: Esimese Astme Kohtu 7. novembri 2007 . aasta otsus — Saksamaa versus Komisjon (Keskkond — Direktiiv 2003/87/EÜ — Kasvuhoonegaaside saastekvootidega kauplemise süsteem — Saksamaa siseriiklik saastekvootide eraldamise kava — Käitistele eraldatud saastekvootide tagantjärele korrigeerimine — Komisjoni tagasilükkav otsus — Võrdne kohtlemine)

22.12.2007   
            
            
               ET
            
            
               Euroopa Liidu Teataja
            
            
               C 315/34
            
         Esimese Astme Kohtu 7. novembri 2007. aasta otsus — Saksamaa versus Komisjon
   (Kohtuasi T-374/04) (1)
   
   (Keskkond - Direktiiv 2003/87/EÜ - Kasvuhoonegaaside saastekvootidega kauplemise süsteem - Saksamaa siseriiklik saastekvootide eraldamise kava - Käitistele eraldatud saastekvootide tagantjärele korrigeerimine - Komisjoni tagasilükkav otsus - Võrdne kohtlemine)
   (2007/C 315/64)
   Kohtumenetluse keel: saksa
   Pooled
   
      Hageja: Saksamaa Liitvabariik (esindajad: esialgu C.-D. Quassowski, A. Tiemann ja C. Schulze-Bahr ja hiljem C. Schulze-Bahr ning M. Lumma, keda abistasid advokaadid D. Sellner ja U. Karpenstein)
   
      Kostja: Euroopa Ühenduste Komisjon (esindaja: U. Wölker)
   Kohtuasja ese
   Nõue tühistada komisjoni 7. juuli 2004. aasta otsus K(2004) 2515/2 (lõplik) siseriikliku kasvuhoonegaaside saastekvootide eraldamise kava kohta, millest Saksamaa on teavitanud kooskõlas Euroopa Parlamendi ja nõukogu 13. oktoobri 2003. aasta direktiiviga 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, lk 32; ELT eriväljaanne 15/07, lk 631) osas, milles komisjon lükkab tagasi mõned eraldatud saastekvootide tagantjärele korrigeerimised, kuna need ei vasta nimetatud direktiivi III lisa 5. ja 10. kriteeriumile.
   Otsuse resolutiivosa
   
               1.
            
            
               Tühistada komisjoni 7. juuli 2004. aasta otsuse K(2004) 2515/2 (lõplik) siseriikliku kasvuhoonegaaside saastekvootide eraldamise kava kohta, millest Saksamaa on teavitanud kooskõlas Euroopa Parlamendi ja nõukogu 13. oktoobri 2003. aasta direktiiviga 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ, punkt 1.
            
         
               2.
            
            
               Tühistada kõnesoleva otsuse punkti 2 alapunktid a–c osas, milles need nõuavad, et Saksamaa Liitvabariik kaotaks nendes nimetatud tagantjärele korrigeerimised ja teavitaks sellest komisjoni.
            
         
               3.
            
            
               Mõista kohtukulud välja komisjonilt.
            
         
      (1)  ELT C 284, 20.11.2004.